CELEX: 62012CN0225
Language: ro
Date: 2012-05-14 00:00:00
Title: Cauza C-225/12: Cerere de pronunțare a unei hotărâri preliminare introdusă de Raad van State (Țările de Jos) la 14 mai 2012 — C. Demir/Staatssecretaris van Justitie

11.8.2012   
            
            
               RO
            
            
               Jurnalul Oficial al Uniunii Europene
            
            
               C 243/4
            
         Cerere de pronunțare a unei hotărâri preliminare introdusă de Raad van State (Țările de Jos) la 14 mai 2012 — C. Demir/Staatssecretaris van Justitie
   (Cauza C-225/12)
   2012/C 243/07
   Limba de procedură: olandeza
   
      Instanța de trimitere
   
   Raad van State
   
      Părțile din acțiunea principală
   
   
      Apelant: C. Demir
   
      Cealaltă parte în proces: Staatssecretaris van Justitie
   
      Întrebările preliminare
   
   
               1.
            
            
               Articolul 13 din Decizia nr. 1/80 (1) trebuie interpretat în sensul că această dispoziție este aplicabilă unei condiții de fond și/sau de procedură în materie de primă admisie, chiar dacă o astfel de condiție — în prezenta cauză o autorizație de ședere provizorie — are drept obiectiv între altele să prevină intrarea și șederea nelegale, înainte de introducerea unei cereri de eliberare a unui permis de ședere și, în aceste limite, poate fi considerată o măsură în sensul punctului 85 din Hotărârea din 21 octombrie 2003 (2), Abatay și alții (C-317/01 și C-369/01), care poate deveni mai strictă?
            
         
               2.
            
            
               
                           (a)
                        
                        
                           Ce importanță trebuie recunoscută în acest context cerinței privind reședința legală în sensul articolului 13 din Decizia nr. 1/80?
                        
                     
                           (b)
                        
                        
                           Este relevant că însăși introducerea unei cereri determină potrivit dreptului național caracterul legal al șederii, atât timp cât cererea nu a fost respinsă, sau este relevant doar faptul că șederea anterioară introducerii unei cereri este considerată nelegală potrivit dreptului național?
                        
                     
         
      (1)  Decizia nr. 1/80 din 19 septembrie 1980 privind dezvoltarea asocierii, adoptată de Consiliul de asociere instituit prin Acordul de asociere.
   
      (2)  Rec. 2003, p. I-12301.